mabuti pang di hamak ang di ako pinangakuan ng pagibig, kay sa naturang giliw ay nilulunod sa kapighatian. ikaw ang may sala ang marahang patlang ni dolores hindi ba kahapo'isinumpa mong ako'iyong igagalang? at siya ko namang ginaganap. paggalang pala ang iyong inasal! paglapastangan! at di ba pagapi sa dangal? loleng, huwag mong isaloob ang gayon. ang paggalang ay kapatid ng pagibig. may halik ang paggalang at may halik ang pagibig. ang halik ng paggalang ay idinadampi sa damit, sa paa, sa kamay. ang halik ng pagibig ay sa noo, sa pisngi, sa kapuwa labi inilalagak. pumili ka ngayon; alin ang ibig ng loleng ko? ang halik ng paggalang ang masaya nang tumbas ng binibini. loleng, lalong napopoot ka! hagkan ko ang iyong damit ay tuturan mong kita'nilalaro. hagkan ko ang iyong paa, ay sasabihin mong kita'inuuyam. hagkan ko ang iyong kamay ay isasaad mong kita'binibiro. isang ngiti at isang titig ang iginanti ng pusong nagtampo. nagpalaot naman si artemyo.